《从人觅墨梅》
宋代·裘万顷

熏炉束诗魂，茗碗驱睡思。
掩关寂无营，翰墨自娱戏。
山寒溪正清，月澹雪初霁。
横斜两三枝，见说可人意。
天机如胸中，出手特余事。
何时翦冰纨，来对病居士。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。